Óveður er nú á Kjalarnesi , Holtavörðuheiði og Laxárdalsheiði . Ófært er um Fróðárheiði og á Arnarstapa . Stórhríð er á sunnanverðu Snæfellsnesi og á Svínadal í Dölum . Skógaströndin er þungfær . Mjög blint er á veginum í Melasveit milli Fiskilækjar og Beitistaða . Nú á fjórða tímanum sló vind yfir 20 m.sek. í hviðum á öllum sjálfvirkum veðurathugunarstöðum á Vesturlandi , sýnu hvassast var þó á Kjalarnesinu . Því er ástæða til að hvetja fólk til að fara varlega og halda sig heima fremur en að leggja í ferðalög sem má fresta . Hægt er að fylgjast með veðri á sjálfvirku veðurstöðvunum hér á síðunni , til hægri .